Rūdupys (Lėvuo)

Rūdupys – upelis šiaurės Lietuvoje, Panevėžio rajone, Karsakiškio seniūnijoje; Lėvens dešinysis intakas. Prasideda laukuose prie Pamarnakio kaimo, teka šiaurės kryptimi, pasiekęs mišką suka į vakarus, teka miško pakraščiu, ties Žiaunais suka į pietus, teka laukais ir sodybų pakraščiais, žemupyje suka į pietryčius ir įteka į Lėvenį 77 km nuo jo žiočių.Rūdupys (upė), Gamtos katalogas. Nuoroda tikrinta 2024-04-17. Visa vaga, išskyrus patį žemupį prie žiočių, sureguliuota. Žemupyje upelį kerta Panevėžio–Daugpilio kelias.

Gyvenvietės prie Rūdupio: Pamarnakis, Butėnai, Žiaunai, Valiniai, Palaukiai.

Upėvardžio kilmė sietina su žodžiu rūda – „neapdirbta gamtos medžiaga, iš kurios gaminami metalai”, rūdė – „prasta pelkėta žemė su durpių priemaiša”, rūdys – „geležies oksidavimosi medžiaga”, „parudavusios vietos”.

 Šaltiniai 

Kategorija:Panevėžio rajono upės